# CONVENIO DE COOPERACIÓN EDUCATIVA ENTRE A UNIVERSIDADE DE VIGO E \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ PARA REALIZAR PRÁCTICAS ACADÉMICAS EXTERNAS

#

#  REÚNENSE:

Dunha banda, Manuel Joaquín Reigosa Roger, reitor da Universidade de Vigo, nomeado segundo o Decreto da comunidade autónoma de Galicia 110/2022, do 9 de xuño, publicado no *Diario Oficial de Galicia* (DOG) núm. 117, do 20 de xuño, de acordo coas competencias que lle outorga o artigo 20 da Lei orgánica 6/2001, do 21 de decembro, de universidades, e o artigo 29 dos Estatutos da Universidade de Vigo, aprobados polo Decreto 13/2019, do 24 de xaneiro, e publicados no DOG núm. 38, do 22 de febreiro.

Doutra, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, que actúa en nome e en representación de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, con domicilio social en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_e DNI/NIF \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ambas as partes teñen plena capacidade para levar adiante o presente convenio de cooperación educativa e

#  EXPOÑEN:

1. Que o interese de ambas as entidades é facilitar a preparación para o exercicio profesional do alumnado universitario nas áreas operativas das empresas e a súa incorporación futura ao traballo dentro da sociedade.

2. Con este fin, acordan establecer un convenio de cooperación educativa sometido ás seguintes

#  CLÁUSULAS

**Primeira. Acollemento do alumnado**

Namentres este convenio estea vixente, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (entidade, empresa ou institución colaboradora) está en disposición de acoller estudantes dos centros da Universidade de Vigo para realizar prácticas académicas externas, pero non existe ningunha obriga ao respecto. As condicións de cada praza de prácticas recolleranse nun anexo ao presente convenio no que figurarán polo menos os datos do/a estudante, a duración, a modalidade e o lugar onde se realizan as prácticas, así como o proxecto formativo obxecto da práctica. De fixarse outras formas de colaboración, especificaranse no anexo correspondente que, por parte da Universidade de Vigo, asinará a persoa responsable de prácticas do centro universitario ou o titor/a académico.

**Segunda. Relación alumnado-institución**

Dado o carácter formativo das prácticas académicas externas, da realización de prácticas por parte do alumnado na entidade ­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (entidade, empresa ou institución colaboradora), non se derivarán en ningún caso obrigas propias dunha relación laboral nin o seu contido poderá dar lugar á substitución da prestación laboral propia de postos de traballo. Pola súa parte, o alumnado comprometerase a gardar o segredo profesional no referido aos traballos obxecto das prácticas e non poderá, en ningún caso, asinar informes, ditames ou similares.

**Terceira. Contraprestacións económicas**

Este convenio non supón ningún gasto para a Universidade de Vigo, polo que non se precisa unha consignación orzamentaria. O/A estudante poderá percibir, se a entidade así o decide, unha contraprestación en concepto de bolsa ou de axuda ao estudo, axustándose en todo caso á normativa complementaria desenvolvida pola Universidade de Vigo.

**Cuarta. Titorización**

A Universidade de Vigo designará un titor/a para cada estudante en prácticas. Pola súa parte, (entidade, empresa ou institución colaboradora) designará tamén unha persoa titora responsable con experiencia profesional e cos coñecementos necesarios para realizar unha tutela efectiva. A Universidade de Vigo, a través dos seus centros docentes, outorgaralle a esa persoa designada pola entidade a certificación na que se recoñeza a tarefa realizada.

**Quinta. Seguros**

O alumnado está obrigado a ter un seguro médico que garanta a asistencia sanitaria no país de destino onde vai realizar o seu período de prácticas (Tarxeta Sanitaria Europea ou seguro privado). Con todo, as prestacións da Tarxeta Sanitaria Europea ou dun seguro privado poden non ser suficientes en caso de repatriación ou determinadas intervencións médicas, polo que a Universidade de Vigo recomendará ao alumnado a contratación dun seguro complementario privado. En calquera caso, a Universidade de Vigo solicitará ao alumnado que acredite a tramitación da Tarxeta Sanitaria Europea ou seguro privado antes da súa partida.

Seguro de responsabilidade civil. A Universidade de Vigo ten subscrita unha póliza de responsabilidade civil. Faise constar expresamente que o ámbito territorial desta poliza exclúe USA e Canadá, así como tamén aqueles países que estean sancionados pola UE, e polo tanto o seu aseguramento sería un acto contrario á Lei ou á normativa aplicable para tal efecto.

Seguro de accidentes. A Universidade de Vigo ten subscrita unha póliza de accidentes persoais.

Seguro de asistencia en viaxe. O alumnado que realice prácticas no estranxeiro deberá subscribir un seguro adicional de asistencia en viaxe que cubra como mínimo, responsabilidade civil privada, danos a terceiros, accidentes persoais e repatriación. A Universidade de Vigo proporá ofertas de seguro ao alumnado, aínda que este poderá subscribir calquera da súa elección coas coberturas mínimas referidas.

A empresa/entidade facilitará á Universidade de Vigo e ao alumnado información sobre os seguros que amparan ao alumnado en prácticas nas súas instalacións.

**Sexta. Duración**

As prácticas curriculares terán a duración correspondente de acordo coa súa cuantificación en créditos na memoria de verificación do título. A duración máxima das prácticas externas extracurriculares axustarase á normativa complementaria desenvolvida pola Universidade de Vigo. Agás as prácticas profesionalizantes, a duración total de prácticas nunha mesma entidade colaboradora, sexan curriculares ou extracurriculares, non poderá exceder os 30 créditos ECTS ao longo da titulación, sexa ou non de forma interrompida, e cuantificaranse para estes efectos 25 horas/crédito (750 horas).

**Sétima. Normativa**

En todo caso, as prácticas realizaranse conforme a normativa aprobada para tramitar, xestionar e difundir as prácticas académicas externas e o [Real decreto](https://www.boe.es/boe/dias/2014/07/30/pdfs/BOE-A-2014-8138.pdf) polo que se regulan as prácticas académicas externas do estudantado universitario. Así mesmo, na realización das prácticas deberán respectarse as normas das autoridades sanitarias en vigor, as esixencias preventivas de protección da saúde do estudantado e as resolucións do reitor da Universidade de Vigo.

**Oitava. Decreto lei de revalorización das pensións públicas**

En relación coas obrigas recollidas na disposición adicional quinta do Real decreto lei 28/2018, do 28 de decembro, para a revalorización das pensións públicas e outras medidas urxentes en materia social, laboral e de emprego, dado que aínda non se produciu o desenvolvemento regulamentario para a súa efectiva aplicación, ambas as partes comprométense a asinar unha addenda no momento en que o devandito desenvolvemento regulamentario entre en vigor. Nela recóllense as obrigas das partes para cumprir a normativa de desenvolvemento do citado real decreto lei; no caso contrario, darase por extinguido o convenio.

**Novena. Protección de datos Cláusula para convenios con países declarados de nivel adecuado pola Comisión Europea[[1]](#footnote-1)**

As partes manifestan que coñecen e compren a lexislación europea en materia de Protección de Datos de Carácter Persoal, á que se someten expresamente, comprometéndose a dar un uso debido aos datos de tal natureza que obteñan como consecuencia do desenvolvemento do presente convenio, no marco do disposto polo Regulamento (UE) 2016/679, do Parlamento Europeo e do Consello, de 27 de abril de 2016, e na Decisión3

As partes comprométense a tratar os datos de carácter persoal coa finalidade exclusiva de realizar o servizo.

As partes comprométense a que os datos de carácter persoal non serán obxecto de ningún tratamento distinto aos previstos neste convenio.

As persoas interesadas poderán exercer, no seu caso, os dereitos de acceso, rectificación, cancelación, oposición, limitación e portabilidade nos termos legais previstos, mediante a comunicación ao domicilio social da respectiva entidade.

A entidade colaboradora adoptará as medidas adecuadas para limitar o acceso dos seus empregados aos datos persoais durante a vixencia deste convenio.

Os datos de carácter persoal deberán ser destruídos ou devoltos, a criterio da Universidade de Vigo, unha vez finalizada a vixencia do convenio e no momento en que, en cumprimento das condicións pactadas ou legalmente previstas, remate a relación entre ambas partes; sen prexuízo das excepcións que a normativa e/ou as decisións xudiciais puidesen establecer con respecto ao mantemento temporal mínimo de certos datos que pola súa natureza así se requira. O mesmo destino haberá de darse a calquera soporte ou documento no que conste algún dato de carácter persoal obxecto de tratamento.

**Décima. Resolución de conflitos**

Créase unha comisión paritaria de seguimento do presente convenio integrada por un/unha representante da Universidade de Vigo e unha/un representante da entidade colaboradora. Esta comisión resolverá os problemas que suscite este convenio na súa execución e garantirá o desenvolvemento normal dos compromisos asumidos. As cuestións litixiosas que xurdan con respecto á interpretación, modificación, resolución e efectos do presente convenio serán resoltas, en primeira instancia, pola comisión mixta paritaria. Os conflitos que poidan xurdir polas partes, e que non se poidan resolver na comisión mixta, someteranse á resolución da xurisdición contencioso-administrativa, dado o carácter administrativo do convenio.

**Undécima. Vixencia**

Este convenio estará vixente desde a data de asinalo e terá unha duración de catro anos. Non obstante, antes de rematar o prazo previsto, se as circunstancias o fan aconsellable, as partes por unanimidade poderán acordar a súa prórroga polo período estritamente necesario e sempre dentro do límite máximo de ata catro anos adicional establecido na Lei 40/2015, do 1 de outubro, de réxime xurídico do sector público.

**Duodécima. Causas de resolución**

Son causas de resolución:

* O transcurso do prazo de vixencia do convenio sen acordarse a súa prórroga.
* O transcurso do prazo máximo da súa vixencia incluído o período de prórroga establecido nel.
* O acordo unánime das persoas asinantes.
* O incumprimento das obrigas e dos compromisos asumidos por parte dalgunha das persoas asinantes.
* Por decisión xudicial declaratoria da nulidade do convenio.
* Por calquera das causas recollidas na normativa da universidade sobre prácticas externas (o contido do convenio).

Se no momento da rescisión algún ou algunha estudante estivese realizando prácticas, continuará estas ata o remate establecido.

Coa sinatura deste convenio queda derrogado calquera outro que coa mesma finalidade asinaran as partes.

E, como proba de conformidade, as partes comparecentes asinan o presente convenio, en Vigo na data da última sinatura.

Reitor da Universidade de Vigo Representante da entidade colaboradora

1. Os destinatarios declarados adecuados pola Comisión Europea ata a data son os seguintes países: Suíza, Canadá, Arxentina, Guernsey, Illa de Man, Xersei, Illas Feroe, Andorra, Israel, Uruguai e Nova Zelandia [↑](#footnote-ref-1)